*د افغانی سرې میاشتې د بلخ څانګې لخوا ۱۲ زیانمنو کورنیو سره مرسته ترسره شوه!* نن جمعه ورځ د روان ۱۴۴۵ سپوږمیز کال د شعبان میاشتې ۱۱ مه نېټه تېره پنجشنبې شپه د بلخ ولایت مرکز مزار شریف ښار د اتمې ناحې اړوند سیمه کې ۱۲ کورنۍ د باران له امله زیانمنې شوې وې؛ چې د افغانی سرې میاشتې د بلخ څانګې پېښو ته د رسېدنې ټیم لخوا یادې زیانمنې شوې کورنۍ سروې، ثبت او راجسټر شوې او وروسته له هغه هرې کورنۍ ته ۹ قلمه غیر خوراکی او یو قلم خوراکی توکی چې پکې: ۱-پنځه تختې کمپلې ۲- یو دانه د پخلنځی سیټ ۳- دوه تختې پلاستیکی ترپالونه ۴- یو دانه پتنوس ۵- اته دانې ژمنی او د منی د ښځینه وو پوړنی ۶- اته دانی ژمنی او د منی د نارینه وو څادرونه ۷- یو دانه سولری څراغ ۸- د ماشومانو البسه یو سیټ ۹- تافته تیکه پنځه متره ۱۰- اته کیلو خرماه شامل وو چې د افغانی سرې میاشتې د بلخ څانګې رئیس ښاغلی قاری عبدالله شهکار تر څارنې لاندې په یادو کورنیو وویشل شو. والسلام #: د بلخ څانګې د خپرونو مدیریت